**EDUPREVENT – Edukacijom do zdravlja**

**Kodni broj: UP.02.2.1.04.0047**

**OSOBNA ISKAZNICA PROJEKTA**

Krapinsko-zagorska županija kao osnivač zdravstvenih ustanova na području KZŽ ulaže brojne napore i realizira projekte koji doprinose kvaliteti života stanovnika kroz poboljšanje kvalitete i dostupnosti zdravstvenih usluga. Kako su zdravstveni djelatnici ključni čimbenici u procesu pružanja kvalitetnih usluga, nužno je sustavno i kontinuirano ulagati i u njihovo znanje i vještine, a ne samo u poboljšanje infrastrukturnih komponenti. Ovaj projekt se fokusira na zdravstvene djelatnike ključnih javnih institucija u sektoru zdravstva na području KZŽ koje su nositelji aktivnosti prevencije bolesti i promocije zdravlja te će provedbom projektnih aktivnosti steći i primijeniti dodatna znanja u svakodnevnom radu s pacijentima. Prema podacima HZJZ najčešći uzroci umiranja stanovništva KZŽ u 2016.g. su bolesti cirkulacijskog sustava, zatim novotvorine (maligne bolesti) i kao treća skupina su bolesti probavnog sustava. Upravo se iz tih razloga projektne aktivnosti fokusiraju na edukacije s temama prevencije kardiovaskularnih bolesti te bolesti probavnog sustava kroz promociju zdravog načina života. Dodatan razlog za povećanje napora u sferi promocije zdravlja i ulaganje u znanje zdravstvenih djelatnika je stopa umrlih, koja za područje KZŽ izračunata na 1000 stanovnika za 2016.g. iznosi 14,4, dok je na razini RH ona 12,3. Zbog nedostatka financijskih sredstava, edukacija zdravstvenog osoblja uvijek se u financijskim planovima po prioritetima nalazi nakon ulaganja u infrastrukturu. Ovim projektnim prijedlogom se daje naglasak na neophodne edukacije i usavršavanja zdravstvenih djelatnika partnerskih institucija kroz koje će se dobiti uvid u organizacijski model preventivne i rehabilitacijske kardiologije naprednih europskih centara u svrhu unapređenja preventivne i korištenja naprednih dijagnostika u preventivnim kardiološkim pregledima. Također će se pozornost usmjeriti na organizaciju stacionarne i ambulantne kardiološke rehabilitacije sa svrhom unaprjeđenja vlastitih sustava i integraciju sekundarne prevencije i kardiološke rehabilitacije u sustav cjelokupnog poboljšanja zdravlja. Nakon održanih studijskih putovanja i edukacija, svaka će institucija izraditi kratkoročne i dugoročne preporuke za implementaciju inhouse. Kako su bolesti probavnog sustava vrlo česte, dio edukativnih aktivnosti usmjeren je i na tu temu. Bolja informiranost i dostupnost informacija, kontrolirana prehrana, zdrav način života, samo su neki od čimbenika koji doprinose smanjenju bolesti probavnog sustava te je nužno da zdravstveni djelatnici budu u tijeku sa najnovijim metodama te na taj način doprinose povećanju kvalitete života pacijenata. Cilj projekta je unaprijediti kvalitetu usluga zdravstvenih institucija s područja KZŽ sferi kardiovaskularnog zdravlja i prevencije bolesti probavnog sustava, a sa svrhom primjene novih metoda u radu s pacijentima te pravovremenom prepoznavanju i prevenciji danjeg razvoja bolesti. Tijekom provedbe projekta, a nakon održanih studijskih i edukativnih putovanja, biti će održana dva okrugla stola na kojima će biti prezentirani materijali studijskog putovanja i kratkoročne te dugoročne preporuke za ustanove, a na koje će biti pozvane i zdravstvene ustanove iz drugih županija, a koje međusobno blisko surađuju. Kako bi se diseminiralo znanje i na druge zaposlenike institucija, nakon svake održane edukativne aktivnosti, sudionici će održati prezentacije za svoje kolege. Strateško usmjerenje KZŽ je profilirati se kao destinacija zdravstvenog turizma kroz prepoznavanje izvrsnosti institucija koje pružaju zdravstvene usluge. Svaka institucija zasebno radi na poboljšanju i standardizaciji kvalitete usluga u svojoj domeni, no kroz ovaj projekt doprinijelo bi se stvaranju mreže usluga te unaprjeđenju znanja djelatnika kao najvažnijih čimbenika u procesu pružanja usluga. Zdravstveni turizam jedna je od bitnih karika u procesu prevencije zdravlja, budući da kroz usluge koje se nude, promiče upravo brigu o zdravlju i povećanju kvalitete života stanovnika. Aktivnosti su u skladu s Nacionalnom strategijom razvoja zdravstva 2012.-2020., Prioritet 6: Jačanje preventivnih aktivnosti, 6.2. poticanje preventivnih aktivnosti u svim područjima zdravstvene zaštite. Projekt je usklađen i sa Strategijom razvoja KZŽ do 2020. godine: Cilj 2: Razvoj ljudskih potencijala i unapređenje kvalitete života; Prioritet 2.2. Dostupno i otvoreno zdravstvo i socijalna skrb; Mjera 2.2.2. Povećanje konkurentnosti i otvorenosti zdravstvenih ustanova; Prioritetom 2.3. Razvoj ljudskih potencijala; Mjera 2.3.5. Jačanje kompetencija djelatnika u javnim djelatnostima. Aktivnosti edukacije zaposlenika zdravstvenih ustanova s područja KZŽ doprinose ostvarenju Strategije razvoja ljudskih potencijala KZŽ do 2020.godine u Cilju1: Unaprjeđenje znanja, vještina i kompetencija u funkciji konkurentnog gospodarstva; Mjeri 1.2. Ulaganje u sustavni razvoj ljudskih potencijala u tvrtkama, javnom i civilnom sektoru.

**SAŽETAK**

Projektni prijedlog usmjeren je na unaprjeđenje kvalitete usluga zdravstvenih institucija s područja KZŽ u sferi kardiovaskularnog zdravlja i prevencije bolesti probavnog sustava. Djelatnici zdravstvenih institucija sudjelovati će na edukativnim aktivnostima sa svrhom primjene novih metoda u radu s pacijentima te pravovremenom prepoznavanju i prevenciji danjeg razvoja bolesti.

  **OSNOVNI PODACI O PROJEKTU**

|  |  |
| --- | --- |
|  KORISNIK PROJEKTA | Specijalna bolnica za medicinsku rehabilitaciju Krapinske Toplice |
| UKUPNA VRIJEDNOST PROJEKTA | 994.201,09 kuna |
| BESPOVRATNA SREDSTVA  | 994.201,09 kuna |
| SREDSTVA PRIJAVITELJA | 00,00 kuna |
| RAZDOBLJE PROVEDBE | 11.02.2020. – 11.02.2021. godina |
| AKTIVNOSTI | 1. Edukacija i usavršavanje zdravstvenih djelatnika partnerskih institucija
2. Studijska i edukativna putovanja
3. Organizacija i održavanje dva okrugla stola
 |
| Projekt se provodi u sklopu Operativnog programa „Učinkoviti ljudski potencijali 2014 – 2020“, Promocija zdravlja i prevencija bolesti - Faza 1 |

**Posredničko tijelo razine 1:**

Ministarstvo zdravstva

Ksaver 200a,

10 000 Zagreb

Telefaks: 01/4596-153

E-mail: eufondovipromoprev@miz.hr

<https://zdravlje.gov.hr/>

**Posredničko tijelo razine 2:**

Hrvatski zavod za zapošljavanje

Petračićeva 4/3,

10 000 Zagreb

Telefaks: 01/5393-200

E-mail: cesdfc@hzz.hr

<http://www.hzz.hr/>

**Korisnik projekta:**

Specijalna bolnica za medicinsku rehabilitaciju Krapinske Toplice

Ljudevita Gaja 2, 49 217 Krapinske Toplice

Telefaks: +385 49 232 140

E-mail: info@sbkt.hr

<https://www.sbkt.hr/KT/>

**Partneri projekta:**

Zavod za javno zdravstvo Krapinsko-zagorske županije

Ivana Gorana Kovačića 1, 49 250 Zlatar

Telefaks: +385 49 502 480

E-mail: ravnatelj@zzjzkzz.hr

<https://www.zzjzkzz.hr>

Zavod za hitnu medicinu Krapinsko-zagorske županije

Ul. dr. Mirka Crkvenca 1, 49 000 Krapina

Telefaks: +385 49 373 413

E-mail: info@hitna-kzz.hr

<https://www.hitna-kzz.hr>

Dom zdravlja Krapinsko-zagorske županije

Ul. dr. Mirka Crkvenca 1, 49 000 Krapina

Telefaks: +385 49 301 418

E-mail: info@dzkzz.hr

<https://www.dzkzz.hr>

Ljekarna Krapinsko-zagorske županije

M. Gupca 63, 49 210 Zabok

Telefaks: +385 49 370 582

E-mail: ljekarna-zabok@kr.t-com.hr

<https://www.ljekarna-kzz.hr>

Opća bolnica Zabok i bolnica hrvatskih veterana

Bračak 8, 49 210 Zabok

Telefaks: +385 49 204 019

E-mail: informacije@bolnica-zabok.hr

<https://www.bolnica-zabok.hr>

„Sadržaj priopćenja isključiva je odgovornost Specijalne bolnice za medicinsku rehabilitaciju Krapinske Toplice.“